钦定古今图书集成/明伦汇编/氏族典/第056卷 > 徐耕
## 钦定古今图书集成/明伦汇编/氏族典/第056卷 > 徐耕

按《宋书徐耕传》：“耕，晋陵延陵人也。自令史除平原令。
元嘉二十一年，大旱，民饥。耕诣县陈辞曰：‘今年亢旱，
禾稼不登，氓黎饥馁，采掇存命，圣上哀矜，已垂存拯。
但馑罄来久，困殆者众，米糓转贵，籴索无所，方涉春
夏，日月悠长，不有微救，永无济理。不惟凡璅，敢忧身
外，鹿鸣之求，思同野草，气类之感，能不伤心’！”民籴得
“少米，资供朝夕，志欲自竭，义存分食。今以千斛助官
赈贷。此境连年不熟，今岁尤甚。晋陵境特为偏祐，此
郡虽弊，犹有富室。承陂之家，处处而是，并皆保熟，所
失盖微。陈积之谷，皆有巨万，旱之所弊，实锺贫民，温
富之家，各有财宝。谓此等并宜助官，得过俭月，所损
至轻，所济甚重。今敢自励，为劝造之端，实愿掘水扬
尘，崇益山海。”县为言上，当时议者以耕比汉卜式。诏
书褒美，酬以县令。